മേലുകാവ് ഇലവീഴാപൂഞ്ചിറ റോഡ് നവീകരണത്തിന് തുടക്കമായി പാലാ: ജനങ്ങള് റോഡിന്റെ സംരക്ഷകരായി മാറണമെന്ന് പൊതുമരാമത്ത് വകുപ്പ് മന്ത്രി മുഹമ്മദ് റിയാസ് പറഞ്ഞു. മേലുകാവ് ഇലവീഴാപൂഞ്ചിറ റോഡിന്റെ നവീകരണ പ്രവര്ത്തനങ്ങളുടെ ഉദ്ഘാടനം നിര്വഹിച്ച് സംസാരിക്കുകയായിരുന്നു അദ്ദേഹം. മേല്കാവ് ഇലവീഴാപൂഞ്ചിറ റോഡ് ടൂറിസം വികസനത്തിന് ഗുണകരമാകുമെന്നും മന്ത്രി അഭിപ്രായപെട്ടു. ഓണ്ലൈനിലുടെയായിരുന്നു ഉദ്ഘാടനം. മേലുകാവ് റവ.ഹെന്ററി ബേക്കര് ജൂണിയര് മെമ്മോറിയല് പാരഷ് ഹാളില് നടന്ന ചടങ്ങില് മാണി സി കാപ്പന് എം.എല്.എ അദ്ധ്യക്ഷത വഹിച്ചു. തോമസ് ചാഴികാടന് എം.പി മുഖ്യപ്രഭാഷണം നടത്തി. സി.എസ്.ഐ ഈസ്റ്റ് കേരള മഹായിടവക ബിഷപ്പ് വി എസ് ഫ്രാന്സിസ്, പഞ്ചായത്ത് പ്രസിഡന്റ് ടി ജെ ബെഞ്ചമിന്, ഈരാറ്റുപേട്ട ബ്ലോക്ക് പഞ്ചായത്ത് പ്രസിഡന്റ് ബിന്ദു സെബാസ്റ്റ്യന്, ജില്ലാ പഞ്ചായത്തംഗം ഷോണ് ജോര്ജ്, മേലുകാവ് പഞ്ചായത്ത് വികസന കാര്യസ്റ്റാന്റിംഗ് കമ്മിറ്റി ചെയര്പേഴ്സണ് പ്രസന്ന സോമന്, ബ്ലോക്ക് പഞ്ചായത്തംഗം മറിയാമ്മ ഫെര്ണാണ്ടസ്, ഷീബാമോള് ജോസഫ്, ഷൈനി ബേബി, അനൂപ് കെ കുമാര്, റ്റി സി ഷാജി, സണ്ണി മാത്യു, ജോയി സ്കറിയ, ജെയിംസ് മാത്യു തെക്കേല്, ബിജു ജോസഫ്, അരുണ്ദേവ്, റവ. ജോണി ജോസഫ്, ഫാ ജോര്ജ് കാരംവേലില്, പി എസ് ഷാജി, ബിനു കെ എസ്, പൊതുമരാമത്ത് വകുപ്പ് അസിസ്റ്റന്റ് എക്സിക്യൂട്ടീവ് എഞ്ചിനീയര് റ്റി കെ സന്തോഷ് കുമാര് തുടങ്ങിയവര് പ്രസംഗിച്ചു.